timothydillan/balinese-cpt-corpus huggingface dataset:
Bakar Batu (aksara Bali: ᬩᬓᬃ​ᬩᬢᬸ) inggih punika silih tunggil tradisi penting sané wénten ring Papua. Wentuk tradisi Bakar Batu inggih punika para kramané irika masak sinarengan tur matetujon antuk ngaturang suksma tur makumpul sareng kulawargané. Tradisi punika taler kalaksanayang antuk nyambra karahayuan sakadi wénten sané embas, wénten pawiwahan, wénten panobatan kepala suku,tur antuk ngumpulang prajurit sané jagi perang. Tradisi Bakar Batu ketahnyané kalaksanayang olih suku pedalaman utawi pegunungan, sakadi Lembah Baliem, Paniai, Nabire, Pegunungan Tengah, Pegunungan Bintang, Jayawijaya, Dekai, Yahukimo, tur sané lianan. Tradisi punika kawastanin Bakar Batu krana ring tradisi punika kramané makar batu ngantos panes, salanturnyané batu sané sampun panes punika katumpuk ring ajeng ajengan sané sampun kamasak. Yadiastun ring soang-soang genah utawi suku punika wastan tradisi punika malianan, sakadi Gapiia (Paniai), Kit Oba Isogoa (Wamena), miwah Barapen (Jayawijaya).

Upacara
Pah-pahan saking tradisi Bakar Batu, inggih punika:
Batu katumpukin ring ajeng genah makar,bakar ngantos kayu bakar punika kabakar, tur ngawinang batu sané katumpuk dados panes.
Sinambi punika, kramané nyongcong tanah ngantos dalem.
Batu panes punika kagenahang ring song sampun kalaasin olih don biu miwah padang.
Ring ajeng batu panes utawi kebus punika katumpukin olih don biu, tur di ajengnyané kagenahang ulam babi sané sampun kairis.
Ring ajeng ulam babi punika katutupin olih don biu, salanturnyané ring ajengnyané malih kagenahang batu panes miwah katutup nganggé don.
Ring ajeng don punika, kagenahang ubi, séla, miwah jangan tur katutup malih nganggén don.
Ring ajeng don sané pinih ajeng katumpuk malih nganggé batu panes tur pinih untat katutupin don biu miwah padang.

Babi sané kamasak nénten langsung kapotong, nanging kapanah sadurungnyané. Yening babi punika raris mati, nika nyihnayang acara punika pacang mamargi antar. Nanging, yéning nénten raris mati, nika nyihnayang acara punika nénten pacang mamargi antar. Sasampun ulam punika lebeng, ketahnyané kamasak kirang langkah siki jam. Salanturnyané makasami kramané makumpul tur magi ajengan antuk kaajeng sinarengan ring lapangan madyan désané, nika prasida ngrumaketang rasa manyamabraya krama irika. Ngantos ring galah puniki, tradisi Bakar Batu kantun kalaksanayang miwah nglimbak tur kaanggén antuk nyambra tamiu penting sané rauh mirika, sakadi bupati, gubernur, présiden, miwah tamiu penting sané lianan. Ring krama pedalaman Papua sané maagama Islam utawi ri tatkala nyambra tamiu muslim, ulam babi punika dados kagentosin ngangén ulam siap, sampi, utawi kambing. Ulam punika taler prasida kamasak mapisah sareng ulam babi. Ketahnyané ulam lianan punika kamasak olih krama adat Walesi ring Kabupatén Jayawijaya antuk nyambra Bulan Ramadhan

Pustaka
Taman Nasional Karimunjawa inggih punika silih tunggil taman nasional sané magenah ring kaja pulo Jawa. Wawengkon taman punika rumasuk ring administrasi Kabupatén Jepara. Wénten tigang pahan irika, inggih punika genah inti, genah sané kalindungin, miwah genah sané kawigunayang.

Lelintihan
Kementerian Kehutanan ngamutusang Karimunjawa dados cagar alam laut ring tanggal 9 April 1986 tur ngamedalang surat kaputusan Nomer 123/Kpts-II/1986. Ring warsa salanturnyané, kalaksanayang panentuan genah koordinati geografi Karimunjawa. Sanaturnyané, Karimunjawa katetapang dados taman nasional ring tanggal 29 Pébruari 1988, nanging ring galah punika statusnyané kasub kauningin dados Kawasan Pelestarian Alam. Kaputusan punika manut saking wacana Kementerian Kehutanan No. 161/Menhut-II/1988. Status punika salanturnyané kagentosin dados taman nasional ring tanggal 22 Pébruari 1999 sané kasurat ring surat kaputusan Kementerian Kehutanan No. 78/Kpts-II/1999. Ring warsa 2005, Direktorat Jenderal Konservasi SDA miwah Ekosistem (Ditjen KSDAE) netapang pahan genah Karimunjawa. Katetapan genah punika kagentosin ring tanggal 6 Maret 2012 ri tatkala kamedalang surat keputusan No. SK.28/IV-SET/2012 sané kaanggén ngantos mangkin.

Entik-entikan
Entik-entikan sané wénten ring Taman Nasional Karimunjawa, inggih punika:
Punyan Déwandaru
Punyan Kalimasada
Punyan Stigi

Buron
Buron sané wénten ring Taman Nasional Karimunjawa kapah dados kalih soroh, inggih punika buron darat miwah buron pasih. Buron darat sané wénten irika, minakadi:
Kidang
Klesih
Landak
Lelipi
Bangau Tong tong
Bangau Abu-abu
Elang Laut Perut Putih
Wedi-wedi

Buron pasih sané wénten irika, minakadi:
Terumbu karang
Spons
Karang lunak
Akar bahar
Kerang merah
Penyu hijau
Penyu sisik
Ikan hias

Pustaka

Karimunjawa
Kuil Itsukushima (aksara Bali: ᬓᬸᬯᬶᬮ᭄​ᬇᬢ᭄ᬲᬸᬓᬸᬰᬶᬫ) inggih punika kuil Shinto sané magenah ring Pulau Itsukushima (Pulau Miyajima), Hatsukaichi, Préféktur Hiroshima, Jepang. Kuil puniki kaadegang langkungan saking 1.400 warsa sané sampun lintang. Kuil itsukushima dados silih tunggil situs paninggalan budaya Situs Warisan Dunia UNESCO saking warsa 1996. Sarana miwah pusaka sané wénten ring wawengkon kuil punika sakadi sutra Heike Nōkyō, kadadosang Pusaka Nasional Jepang. Sutra Heike Nōkyō sané kadruwénin olih kuil Itsukushima punika hadiah sané kaicénin saking iklan Taira ring warsa 1164. Ring galah sané sampun lintang, Pulo Itsukushima dados pulo suci. Nika mawinan wangunan kuil punika kaadegang ring Teluk Itsukushima sané marupa wangunan dermaga.

Wangunan Torii mawarna orin punika kacingakin ngambang ring tengah pasih, nika kadadosang cihna saking kuil Itsukushima. Kuil puniki dados silih tunggil tetujon pariwisata sané pinih kasub ring Jepang. Torii punika ngambang, nanging prasida katuju nganggén cokor ri tatkala yéhnyané surut. Ritatkala yéh pasih unika surut, pasih ring wawengkon wangunan Torii dados genah kasub antuk ngrereh kerang sané prasida kaajeng. Ring wenginyané, wangunan kuil miwah Torii punika wénten lampu kelip-kelip sané kapasang ring wawengkon pasih irika. Ring wangunan Torii punika para tamiuné prasida nyingakin Gunung Misen, ring wangunan punika taler wénten panggung babalihan.

Lelintihan
Kuil sané kapertama kawangun ring abad ka-6, wangunan kuil sané wénten ring galah puniki sampun wénten ring warsa 1168. Kuil punika pertama kawangun nganggén dana pembangunan saking pamimpin militer Jepang sané Taira no Kiyomori. Kuil Itsukushima salanturnyané dados genah pamujaan olih klan Heike. Kuil Itsukushima kabecikang saking galah Heian, nanging wangunan punika kabecikang akéh olih Mōri Motonari sasampun ngaonang Sue Harukata ring Pertempuran Itsukushima warsa 1555. Ring galah sadurungnyané, pulo Itsukushima dados pulo terlarang olih anak wiasa. Kuil kawangun ring ajeng pasih ring teluk pulo Itsukushima mangda anak wiasa nénten prasida ka pulo punika. Manut saking catetan lelintihan, orang wiasa sané jagi sembahyang patut rauh ka pulo punika nganggén jukung tur ngranjing ring kuil saking kori sané marupa wangunan Torii. Wangunan Torii ring kuil Itsukushima sampun wénten ring warsa 1168, nanging alasnyané kabenamang ka tengah tanahé. Torii kaadegang nganggén bobot wangunan sané tegehnyané 16 méter. Kuil Itsukushima kajaga kasuciannyané, nika mawinan kuil nénten narima catetan kamatian miwah pawiwahan ngantos warsa 1878. Sétra dados upakara sané nénten kadadosang ring Pulo Itsukushima.

Karuntuhan
Kuil Itsukushima ketah usak krana angin topan, nanging yéning nénten becik, kuil punika kabecikang malih. Kuil punika naenin usak ring:

Warsa 1991: Panggung Noh runtuh krana angin topan
Warsa 1999: Jinja miwah shaden akéh sané usak
Tanggal 5 Septémber 2004: Pahan wangunan sané mawasta sagakubō miwah pahan atap uug sané mawinan kuil punika katutup makudang-kudang galah.

Pustaka

Kuil ring Jepang
Candi Laras inggih punika silih tunggil candi sané wénten ring Indonésia. Candi puniki wantah candi sané macorak Hindu Buddha. Candi Laras magenah ring Désa Candi Laras, Kecamatan Candi Laras Selatan, Kabupatén Tapin, Provinsi Kalimantan Selatan. Krama ring wewidangan candi ngwastanin genah candi punika antuk wastan Tanah Tinggi.

Asal-usul
Candi Laras kawangun kirang langkung ring abad 1300 Masehi olih Jimutawahana, keturunan Dapunta Hyang saking kerajaan Sriwijaya. Jimutawahana puniki sané kaprecaya dados leluhur warga Tapin. Perkiraan punika kadasarin antuk benda-benda arkeologi sané kacunduk ring wewidangan candi puniki. Benda-benda punika mawit saking abad ka-8 utawi ka-9.

Wewidangan Candi
Genah Candi Laras puniki kaiterin olih anak sungai kecil saking sungai Margasari. Krama désa ngwastanin anak sungai punika Sungai Amas. Sadurung kadadosang cagar budaya, dumun makéh krama désa sané mendulang emas ring wewidangan candi Laras. Krama désa ngwastanin sungai Amas sawiréh kawéntenan emas ring sungai punika. Ring candi puniki wénten potongan arca Batara Guru, lembu Nandini, miwah lingga. Mangkin arca punika kasimpen ring Muséum Lambung Mangkurat, Banjarbaru.

Kawigunan Candi
Candi Laras sadurungnyané wantah kanggén pemujaan rombongan saking Candi Agung sané masandekan. Ngantos mangkin, candi puniki kanggén genah ziarah olih krama Hindu. Ring genah puniki wénten kacunduk sesajén saking anyaman don nyuh miwah potongan kain kuning.

Pustaka

Pranala jaba
http://gorden313.yolasite.com/tapin-tempo-dulu.php
Candi Laras, Situs Purbakala yang termarginalkan
Reizen en onderzoekingen in den Indischen archipel: gedaan op last ..., Volume 1 Oleh Salomon Müller
Museum Lambung Mangkurat: CANDI LARAS

Laras
Mercy Band inggih punika silih tunggil grup musik sané wénten ring Bali. Mercy band kawentuk 14 Pébruari 2007 ring Sukawati, Gianyar, Bali. Grup musik puniki madué 5 anggota inggih punika Santo ring vokal, Juwet ring drum, Pangus ring lead gitar, Yantel ring Riythem, miwah Tut Adi utawi Tutnik ring gitar bass. Grup musik puniki kakawitin antuk single sané mamurda "Tresna Tegangan Tinggi" sané kagabung ring album "Baduda Idol" druwén Nanoe Biroe. Lantas ring warsa 2011, Mercy Band ngaryanin album perdana sané mamurda "Virus-virus Tresna". Ring warsa 2013, Mercy Band taler ngaryanin album sané mamurda Paling Buduh. Tembang saking grup musik puniki sané kasub ring wewidangan krama Bali inggih punika tembang sané mamurda Sisan Timpal.

Pustaka

Grup musik Bali
Tari Baris Dadap (aksara Bali: ᬩᬭᬶᬲ᭄ᬤᬤᬧ᭄) silih tunggil sesolahan Baris, kasolahang olih 4-8 lanang sané sampun kelih utawi mayusa langkung 17. Sesolahan puniki sesolahan payudaan. Para pragina makta sanjata marupa tombak alit miwah taméng sané mawentuk sekadi jukung, kekalih nyané malakar saking taru dapdap, mawinan punika kawastanin Tari Baris Dadap. Sesolahan puniki ketah kairingi olih sesolahan tapel (Taksu Banyol Masolah) sané matetujon antuk ngatentremang bhuta kala. Teges ipun saking sesolahan Baris Dadap puniki parlambang bala yuda sané gagah bani mayuda antuk dharma.

Ring akéh wawengkon ring Bali, Baris Dadap puniki ketah wénten ring upakara déwa yadnya miwah manusa yadnya, sekadi ring Désa Pakraman Kebung miwah Désa Pakraman Cempaga. Sesolahan Baris Dadap puniki wagian saking Tawur Agung ring désa punika.

Sesolahan
Pragina sané jagi masolah patut nganggé kuaca miwah jalér mawarna petak. Selantur nyané kamben petak miwah saput kuning. Ring wagian prabu nganggén gelung sané kakaryanin saking kain miwah prada. Wénten taler kain bang lantang sané kalilitang nyilang ring bahu wagian kiwa. Lilitan kain punika mawiguna antuk magenahang sanjata marupa tombak alit asapunika pacang kaselipin riing wagian punduk pragina.

Ring sesolahan punika, pragina Baris Dadap pacang masolah marep petang utawi kutus mata angin. Kapertama ring kalér, selantur nyané kangin, wawu kelod miwah kauh, punika kamargiang petang iteran, sesampuné sinamian puput pacang mawalik malih ring kelod. Ring wagian utama pragina pacang masolah laksanané sané nénten kagentosin sakingpanyatusan warsa. Sesolahan alon miwah sairama antuk sapa galah ipun ngamainang sanjata marupa tumbak miwah tameng. Punika marep ring petang utawi kutus mata angin. Ring ungkur, pragina pacang marep kelod sadurung ngawalikang tumbak miwah tameng ring peti.

Gamelan
Wénten Giying miwah Kendang sané kagamelang kalih jatma. Gendér kamainang olih petang jatma. Kantilan kamainang petang jatma. Céng-céng kamainang enam olih jatma. Juglak kamainang kalih olih jatma. Réong kamainang limang jatma. Rompong, klenang, tawa-tawa, jegong, gong, kempul, miwah bendhe kamainang olih satunggal jatma.

Pustaka

Pranala jaba
Potrek Tari Dadap warsa 1937

Budaya Bali
Hidrogén (aksara Bali: ᬳᬶᬤ᭄ᬭᭀᬕᬾᬦ᭄) silih tunggil datu kimia antuk simbol H miwah nomor atom 1. Bobot atom standar ipun ageng nyané , hidrogen manados datu pinih ingan ring tabél périodik miwah datu sané pinih akéh. Non-sisa bintang kautama kadiri saking hidrogén ring wentuk plasma. Isotop hidrogén ketah kaaranin protium (aran kapah kaanggén, simbol 1H), ngelah satunggal proton miwah tan panéutron.

Cutetan

Pustaka

Suratan

Pranala jaba
Paitungan Hidrogén Dasar Mékanika Kuantum
Hydrogen ring The Periodic Table of Videos (University of Nottingham)
Diagram fase hidrogén suhu tegeh
Kawiguna gelombang hidrogén

Datu kimia
Pasih Sanur (aksara Bali: ᬧᬲᬶᬄᬲᬦᬸᬃ) inggih punika silih tunggil pasih sané dados genah pelancongan pariwisata sané sampun kasub ring nusa Bali. Pasih puniki magenah ring sisin kangin kota Dénpasar, ibu kota propinsi Bali. Sanur magenah ring désa Sanur.

Panorama

Pustaka

Pranala jaba
Sunrise di Pantai Sanur

Sanur
Sanur
Puniki suratan indik Lis wastan Wali Kota Sorong, propinsi Papua Barat, Indonésia. saking kalpa ka kalpa saking warsa 1999.
Pelaksana tugas Wali Kota
Berikut pelaksana tugas Wali Kota yang menggantikan sementara tugas Wali Kota karena Non-Aktif atau cuti kampanye

Pustaka

Pranala jaba

Wali Kota
Wali Kota Sorong
Sorong
The Beauty Inside (Hangul: 뷰티 인사이드; RR: Byuti Insaideu) inggih punika silih tunggil séri televisi ring warsa 2018. Séri punika kaambil saking film The Beauty Inside sané kaperanang olih Seo Hyun-jin, Lee Min-ki, Lee Da-hee, dan Ahn Jae-hyun. Drama punika kasobyahang ring saluran kabel JTBC saking tanggal 1 Oktober ngantos tanggal 20 Novémber 2018.

Carita
Séri The Beauty Inside punika nyaritayang indik Han Se-gye (Seo Hyun-jin) sané dados artis kasub. Han Se-gye punika artis sané ketah madué rumor utawi berita sané nénten becik. Han Se-gye punika madué penyakit sané nénten ketah kacingakin, inggih punika nyambran asasih Han Se-gye mauwah dados anak sané lianan. Nika mawinan Han Se-gye paling tur nénten precaya. Ring drama puniki kacritayang Han Se-gye kacunduk sareng Seo Do-jae (Lee Min-ki), sané dados pamimpin ring perusahaan kapal terbang. Seo Do-jae punika madué penyakit sané mawasta prosopagnosia sané ngawinang Seo Do-jae nénten prasida uning sareng prarai sané kacingakin. Raris kacritayang Seo Do-jae sareng Han Se-gye saling tresna.

Pameran

Utama

Seo Hyun-jin dados Han Se-gye
Lee Min-ki dados Seo Do-jae
Lee Da-hee dados Kang Sa-ra
Ahn Jae-hyun dados Ryu Eun-ho

Pendukung

Tokoh lianan sané nampek sareng Han Se-gye

Moon Ji-in dados Yoo Woo-mi
Kim Hee-jung dados Han Sook-hee
Ryu Hwa-young dados Chae Yoo-ri

Tokoh lianan sané nampek sareng Seo Do-jae
Lee Tae-ri dados Jung Joo-hwan
Na Young-hee dados Im Jung-yeon
Lee Moon-soo dados CEO Im

Tokoh lianan sané nampek sareng Ryu Eun-ho
Lee Han-wi dados aji Ryu Eun-ho
Kim Ye-ryeong dados ibu Ryu Eun-ho
Oh Yoo-jin dados Ryu Ah-ram

Tokoh lianan
Kang Nam-gil dados Kang Dae-sik
Kim Seung-wook dados Lee Hee-sub
Lee Cheol-min dados Sutradara Kim
Kang In-seo

Pameran Khusus

Kang So-ra dados ragannyané ring (épisode 1)
Ye Ji-won dados ragannyané ring (épisode 1)
Lee Jae-yoon dados ragannyané ring (épisode 1,4)
Ha Si-eun dados ragannyané ring (épisode 1)
Kim Jun-hyun dados Han Se-gye (épisode 1)
Son Sook dados Han Se-gye (épisode 1)
Kim Ki-doo dados Dokter (épisode 1)
Choi Dae-chul dados sang sané donor (épisode 1)
Kim Sung-ryung dados Han Se-gye (épisode 12)
Go Kyu-pil dados Han Se-gye (épisode 2)
Kim Min-seok dados Han Se-gye (épisode 5-6)
Moon Woo-jin dados Han Se-gye (épisode 8-9)
Ra Mi-ran dados Han Se-gye (épisode 10)
Hur Youngji dados fans utawi sané seneng sareng Han Se-gye (épisode 13)
Jeon Hye-bin dados Han Se-gye (épisode 16)

Pustaka
Seméru utawi Gunung Seméru (aksara Bali: ) silih tunggil gunung marapi aktip ring Jawa Timur, Indonésia. Gunung puniki magenah ring wewidangan makudang-kudang lémpéng, minakadi lémpéng Indo-Ostrali ngasubduksi ring betén lémpéng Éurasia . Manados gunung pinih tegeh ring Jawa. Stratovolcano puniki taler kauningin antuk Mahaméru, ipun maartos Gunung Agung.
Aran punika asal ipun saking kosmologi gunung Méru Hindu utawi Suméru, genah nyeneng para déwata.

Gunung Seméru punika kaloktah tatujon hiking pinih kasub ring Indonésia.

Paindikan
Ring pinanggal 4 Désémber 2021 jam 15.10 WIB, Gunung Semeru maledos miwah ngmesuang guguran awan panes ring Besuk Kobokan, Désa Sapiturang, Kecamatan Pronojiwo.

Galéri

Cingak Malih
Lis Gunung Api ring Indonésia

Pustaka

Gunung Api
Gunung ring Indonésia
Gunung ring Jawa
Puniki suratan indik Lis wastan Wali Kota Kendari, propinsi Sulawesi Tenggara, Indonésia saking kalpa ka kalpa saking warsa 1978.

Pustaka

Pranala jaba
Sejarah Kendari
Biodata Wali kota dan Wakil Wali kota Kendari

Wali Kota
Wali Kota Kendari
Kendari
Gunung Ranakah utawi Poco Ranakah (Aksara Bali: ᬕᬸᬦᬸᬂ​ᬭᬦᬓᬄ) Inggih punika gunung api sané magenah ring sisi tengah-kelod Nusa Florés, Indonésia. Kuba sané pinih tegeh, Poco Mandasawu wantah gunung sané pinih tegeh ring Nusa Florés. Kubah lava anyar kawentuk ring warsa 1987 sané kawastanin Anak Ranakah. Gunung puniki makeplug ring warsa 1991. Aktivitas vulkanik sané pinih anyar wantah ring warsa 2012, andus putih madusdus ring kunbah Anak Ranakah, yadiastun ten wénten abu sané kadeteksi.

Cingak Malih
Lis Gunung Api ring Indonésia

Pustaka

Ranakah
Ranakah
Ranakah
Bungkung Api Pasifik (taler kauningin antuk Lingkehan Api utawi Sabuk sirkum-Pasifik) punika wewengkon utama ring pedokan saking Samudra Pasifik, iriki makeh linuh miwah letusan gunung marapi. Mawentuk tapal jaran ageng nyané 40000 km, punika kakait sareng sarangkaian palung samudera, busur vulkanik, miwah sabuk vulkanik taler pakisidan lempeng. Medué 452 gunung marapi (langkung saking 75% aktip miwah gunung marapi aktip ring dunia).

Sawatara 90% saking linuh gumi miwah sawatara 81% linuh pinih ageng ring guminé kawéntenang ring santang Bungkung Api. Sawatara 88% (22 saking 25) letusan gunung marapi pinih ageng ring guminé duk 11.700 warsa ungkur kawéntenang olih gunung marapi ring Bungkung Api. Bungkung Api punika hawanan langsung saking lempeng tektonik: pakisidan miwah paluan lempeng litospher, kautama subduksi ring sisi kalér. Sisi kauh langkung kompleks, antuk makudang lempeng tektonik sané langkung alit mapalu sareng Lempeng Pasifik saking Kapuloan Mariana, Filipina, Bougainville, Tonga, miwah Selandia Anyar.

Pustaka

Géograpi
Ring hidrologi, pedokan samudra prasida ring sawatek genah ring Gumi sané katutupin olih toya segara, menawi mawit géologis, pedokan samudra silih tunggil pedokan géologi sané kawéntenang ring metén parmukaan segara. Secara géologis, kawéntenang wentuk geomorpologi metén segara tiosan sekadi landasan benua, ring palung samudra, miwah pagunungan metén segara (sekadi, Munduk Atlantik Tengah miwah Gunung Kaisar) sané nénten kanikayang wagian saking pedokan samudra; asapunika mawit hidrologis, pedokan samudera karangkepin pentang benua sané ngapit miwah segara épéirik sané babuk.

Pustaka

Géograpi
Puniki suratan indik Lis wastan Wali Kota Paréparé, propinsi Sulawesi Selatan, Indonésia saking kalpa ka kalpa saking warsa 1960.

Cutetan

Pustaka

Cingak masih
Wakil Wali Kota Paréparé
Daftar Kepala Daérah dan Wakil Kepala Daérah di Sulawesi Selatan
Pemilihan umum Wali Kota Paréparé 2008
Pemilihan umum Wali Kota Paréparé 2013
Pemilihan umum Wali Kota Paréparé 2018

Pranala jaba

Kota Paréparé
Paréparé
Gunung Lewotolo (aksara Bali: ᬮᬾᬯᭀᬢᭀᬮᭀ), utawi kaaran ring basa daérah (basa Lamaholot) dados Ili/Ile Lewotolok utawi Ile Ape, inggih punika silih tunggil gunung berapi stratovolcano sané magenah ring wibaga kaja Nusa Lembata, Kabupatén Lembata, propinsi Nusa Tenggara Timur, Indonésia. Kruna ile lewo tolok suksemanipun "gunung kampung/negeri runtuh" (Lewotolok inggih punika arah wewidangan genah gunung puniki), yadiastun ile ape suksemanipun "gunung api".

Pustaka

Pranala jaba
Program Gunung Berapi Global
Gunung Api Ili Lewotolok

Lewotolo
Lewotolo
Lewotolo
Gunung Sinabung (aksara Bali: ᬕᬸᬦᬸᬂ​ᬲᬶᬦᬩᬸᬂ; Karo: Deleng Sinabung) silih tunggil stratovulkan aab Pléistosén-ngantos-Holosén saking andesit miwah dasit ring dataran duur Karo Kabupatén Karo, Sumatra Utara , Indonésia, 40 km saking Supervulkano Danu Toba. Akéh embakan lava kuna magenah ring sisi nyané miwah letusan ungkur sané kauningin, sadurung galah mangkin, meletus ring 1200 warsa sadurung nyané, riantara 740 - 880 M. Parilaksana Solfatarik (retakan punika uap, gas, miwah lava kamedalang) ungkur kacingakin ring puncak warsa 1912; Paindikan sané wawu kadokumentasiyang rumasuk letusan ring rinuju semeng pinanggal 29 Agustus 2010 miwah letusan ring Séptémber miwah Nopémber 2013, Januari, Pébruari miwah Oktober 2014. Embakan piroklastik ring Méi 2016 ngapademang pitung jatma. Riantara 2013 miwah 2014, paingetan tan paparilaksana ageng. Ring 2 Juni 2015, paingetan kamunggahang, miwah ring 26 Juni 2015, akediknyané 10.000 jatma kagingsirang, antuk mangindarin letisan ageng. Letusan ageng malih ring 10 Agustus 2020.
Letusan Gunung Sinabung galah ipun sané sué pateh sekadi Gunung Unzén ring Jepang, sané meletus lami ipun lima warsa sesampun punika nénten aktip antuk 400 warsa.

Pustaka

Pranala Jaba

Gunung Sinabung meletus! 🌋 Sumatera Kalér, Indonésia, 22 Agustus 2020

Sinabung
Sinabung
Sinabung